Čuapa (provincija)
Čuapa (pranc. Tshuapa) – provincija Kongo Demokratinės Respublikos vidurinėje dalyje. Administracinis centras – Boendė. Teritorija yra Kongo baseine. Per provinciją teka Čuapa, Maringa, Busira, Mombojas, Salonga, Lokolas, Bolombas, Luporis. Sudarytas Salongos nacionalinis parkas, Lomako–Jokokalos gyvūnijos rezervatas. Iki 2005 metų Konstitucinės reformos Čuapa buvo Pusiaujo provincijos rajonas, 2015 m. išskirtas į atskirą provinciją.